CELEX: 32021R1922
Language: hr
Date: 2021-11-04 00:00:00
Title: Provedbena uredba Komisije (EU) 2021/1922 оd 4. studenoga 2021. o izmjeni Provedbene uredbe (EU) 2018/1517 o utvrđivanju detaljnih pravila za provedbu određenih odredbi Uredbe Vijeća (EU) 2018/581 o privremenoj suspenziji autonomnih carina iz Zajedničke carinske tarife za određenu robu vrste koja je namijenjena ugradnji u zrakoplove ili uporabi za zrakoplove

5.11.2021   
               
               
                  HR
               
               
                  Službeni list Europske unije
               
               
                  L 391/43
               
            
         PROVEDBENA UREDBA KOMISIJE (EU) 2021/1922
         оd 4. studenoga 2021.
         o izmjeni Provedbene uredbe (EU) 2018/1517 o utvrđivanju detaljnih pravila za provedbu određenih odredbi Uredbe Vijeća (EU) 2018/581 o privremenoj suspenziji autonomnih carina iz Zajedničke carinske tarife za određenu robu vrste koja je namijenjena ugradnji u zrakoplove ili uporabi za zrakoplove
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2018/581 od 16. travnja 2018. o privremenoj suspenziji autonomnih carina iz Zajedničke carinske tarife za određenu robu vrste koja je namijenjena ugradnji u zrakoplove ili uporabi za zrakoplove te o stavljanju izvan snage Uredbe (EZ) br. 1147/2002 (1), a posebno njezin članak 2. stavak 2.,
         budući da:
         
                     (1)
                  
                  
                     Uredbom (EU) 2018/581 privremeno se suspendiraju autonomne carine iz Zajedničke carinske tarife za određenu robu vrste koja je namijenjena ugradnji u zrakoplove ili uporabi za zrakoplove.
                  
               
                     (2)
                  
                  
                     U Prilogu II. Provedbenoj uredbi Komisije (EU) 2018/1517 (2) navodi se popis potvrda jednakovrijednih potvrdi o ovlaštenom vraćanju u uporabu EASA Obrazac 1 koji gospodarski subjekti iz EU-a mogu upotrebljavati pri uvozu robe u okviru suspenzije i u skladu s uvjetima utvrđenima Uredbom (EU) 2018/581.
                  
               
                     (3)
                  
                  
                     Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane („Sporazum”) (3) potpisan je u ime Unije 29. prosinca 2020. Privremeno se primjenjivao od 1. siječnja 2021. do 30. travnja 2021. i službeno je stupio na snagu 1. svibnja 2021.
                  
               
                     (4)
                  
                  
                     Sporazum obuhvaća pitanja sigurnosti zračnog prometa, uključujući suradnju s Upravom za civilno zrakoplovstvo Ujedinjene Kraljevine („CAA”) koje izdaje potvrde o ovlaštenom vraćanju u uporabu. Stoga je primjereno potvrde CAA Form 1 koje izdaje CAA smatrati istovrijednima EASA obrascu 1 i uvrstiti ih na popis u Prilogu II. Provedbenoj uredbi (EU) 2018/1517.
                  
               
                     (5)
                  
                  
                     Provedbenu uredbu (EU) 2018/1517 trebalo bi stoga na odgovarajući način izmijeniti.
                  
               
                     (6)
                  
                  
                     U skladu s Prilogom 30. Sporazumu naslova „Certifikacija plovidbenosti i ekološka certifikacija”, a posebno njegovim člankom 15. točkom (a) i člankom 21. stavcima 1. i 2., potvrde CAA Form 1 koje je CAA izdala za proizvode projektirane i certificirane prije 31. prosinca 2020. smatraju se dostatnima za robu navedenu u Prilogu I. Provedbenoj uredbi (EU) 2018/1517 za primjenu suspenzije uvozne carine u smislu članka 1. stavka 1. Uredbe (EU) 2018/581, od 1. siječnja 2021. Stoga bi se ova Uredba trebala primjenjivati retroaktivno u odnosu na takve potvrde kako bi se osigurala pravna sigurnost za gospodarske subjekte i trebala bi hitno stupiti na snagu.
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Odbora za Carinski zakonik,
                  
               DONIJELA JE OVU UREDBU:
         
            Članak 1.
            Prilog II. Provedbenoj uredbi (EU) 2018/1517 mijenja se i dodaje se sljedeći redak:
            
               
                           Zrakoplovno tijelo
                        
                        
                           Potvrda o ovlaštenom vraćanju u uporabu
                        
                     
                           „United Kingdom Civil Aviation Authority (Uprava za civilno zrakoplovstvo (Ujedinjena Kraljevina))
                           
                        
                        
                           CAA Form 1  (4)
                           
                        
                     
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 98, 18.4.2018., str. 1.
         
         
            (2)  Provedbena uredba Komisije (EU) 2018/1517 оd 11. listopada 2018. o utvrđivanju detaljnih pravila za provedbu određenih odredbi Uredbe Vijeća (EU) 2018/581 o privremenoj suspenziji autonomnih carina iz Zajedničke carinske tarife za određenu robu vrste koja je namijenjena ugradnji u zrakoplove ili uporabi za zrakoplove (SL L 256, 12.10.2018., str. 58.).
         
            (3)  SL L 149, 30.4.2021., str. 10.
         
         
            (4)  Od 1.1.2021.”